**Тасдиқлайман**

**\_\_\_\_\_\_\_\_\_\_\_\_\_\_\_\_\_\_\_ Ж.Х.Рахимбердиев**

**Oперацион-кассирнинг**

**Лавозим йўриқномаси**

1. **Умумий қоидалар**

1. Операцион-кассир техник ходимлар тоифасига киради.

2. Операцион-кассир лавозимига ўрта махсус маълумотга ва савдо соҳасида камида бир йилдан кам бўлмаган иш стажига эга бўлган шахслар тайинланади.

3.Операцион-кассир лавозимига тайинлаш ва ундан бўшатиш Компания бош директорининг буйруғи билан амалга оширилади.

4. Операцион-кассир қуйидагиларни билиши керак:

4.1. Корхонанинг маҳсулот сотиш ва етказиб беришни ташкил этиш бўйича фаолиятини тартибга солувчи меъёрий-ҳуқуқий ҳужжатларни.

4.2. Ўзбекистон Республикасининг меҳнат қонунчилигини.

4.3. Сотилаётган маҳсулотларнинг ассортименти, таснифи, хусусиятлари ва фойдаланиш мақсадларини.

4.4. «1С» дастурини, банк ва касса ҳужжатларини тўлдириш шаклларини, пул маблағларини қабул қилиш, бериш, ҳисобга олиш ва сақлаш қоидаларини, касса ҳисоботини тайёрлаш қоидаларини, Назорат-касса машинасидан (кейинги ўринларда матнда – НКМ деб юритилади) фойдаланиш қоидаларини, харидорларга касса хизмати кўрсатиш қоидаларини, нақд пул маблағларини инкассацияга топшириш қоидаларини.

4.5. Меҳнат муҳофазаси, хавфсизлик техникаси ва ёнғиндан муҳофаза қилиш қоида ва меъёрларини, ишлаб чиқариш санитария ва гигиенаси меъёрларини – савдо корхонаси фаолияти ва касса операцияларини юритиш билан боғлиқ Қарор, фармойиш, буйруқ ва бошқа раҳбарий ва меъёрий ҳужжатларни.

4.6. Касса банк ҳужжатлари шаклларини.

4.7. Кирим ва чиқим ҳужжатларини расмийлаштириш тартибини.

4.8. Корхона учун ўрнатилган кассада нақд пул қолдириш қоидаларини, уларнинг сақланишини таъминлаш қоидаларини.

4.9. Пул маблағлари ва қимматли қоғозларни қабул қилиш, бериш, ҳисобини юритиш ва сақлаш қоидаларини.

4.10. Касса китобини юритиш, касса ҳисоботини тайёрлаш қоидаларини.

4.11. Харидорларга хизмат кўрсатишни ташкил этиш қоида ва услубларини.

4.12. НКМдан фойдаланиш қоидаларини.

4.13. Ички меҳнат тартиби қоидаларини

5. Операцион-кассир ўз фаолиятида қуйидагиларга амал қилади:

5.1. Ўзбекистон Республикасининг амалдаги қонунчилиги.

5.2. Дўкон тўғрисидаги Низом

5.3. Мазкур лавозим йўриқномаси.

6. Операцион-кассир бевосита дўкон директорига бўйсунади.

**II. Операцион-кассирнинг мажбуриятлари**

2.1. Харид қилинган товарни сотишни амалга ошириш ва тегишли ҳужжатлар ҳамда касса чекларини расмийлаштириш.

2.2. Харидорларга касса хизмати кўрсатиш.

2.3. Кредитга товар харид қилаётган харидорларга касса хизмати кўсатиш.

2.4. Юридик шахс бўлган харидорларга касса хизмати кўрсатиш.

2.5. Ўзбекистон Республикаси қонунчилигида ўрнатилган тартибда ва қоидалар асосида нақд пулларни банкка инкассация қилиш.

2.6. Харидорлар, мижозлар, ходимлар билан мулоқотда одоб-ахлоқ меъёрларига риоя этиш.

**III. Ҳуқуқлари**

Операцион-кассир қуйидаги ҳуқуқларга эга:

3.1. Мазкур лавозим йўриқномасида кўрсатиб ўтилган лавозим мажбуриятларини бажариши билан боғлиқ фаолиятини такомиллаштириш юзасидан таклифлар киритиш.  
3.2. Ўз ваколати доирасида аниқланган барча камчиликлар ҳақида юқори турувчи раҳбариятга ахборот бериш.   
3.3. Раҳбариятдан ўз лавозим мажбуриятларини бажариши учун зарур бўлган ташкилий-техник шароитларни таъминлаб ва белгиланган ҳужжатларни расмийлаштириб беришни талаб қилиш.

**IV. Жавобгарлиги**

Операцион-кассир дўкондаги товарнинг сақланиши учун моддий жавобгар ҳисобланади. Бундан ташқари, операцион-кассир қуйидагилар учун жавобгар бўлади:

4.1. Ўз лавозим мажбуриятларини бажармагани ёки лозим даражада бажармагани учун.

4.2. Савдолар бўйича ўзи олган топшириқлар, вазифа ва белгиланган режаларнинг бажарилиши ҳолати ҳақида нотўғри ахборот тақдим этгани, уларни бажариш муддатларини бузгани учун.

4.3. Бевосита раҳбари ва Компания раҳбариятининг кўрсатма ва топшириқларини бажармагани учун.

4.4. Компанияда ўрнатилган ички меҳнат тартиби, ёнғин хавфсизлиги ва хавфсизлик техникаси қоидаларини бузгани учун.

4.5.Тижорат сирини ошкор қилгани учун.

4.6. Операцион-кассир билан тузилган тўлиқ моддий жавобгарлик тўғрисидаги шартномага асосан, товарлар ва бошқа моддий қимматликларнинг йўқолиши, бузилиши, уларга зарар етиши, кам чиқиши учун.

Мазкур лавозим йўриқномасини бузган тақдирда Операцион-кассирга нисбатан ишдан бўшатишгача бўлган интизомий ва жарима чоралари қўлланилади.

|  |  |  |  |  |
| --- | --- | --- | --- | --- |
| **Йўриқнома билан танишдим:** | | |  |  |
|  |  |  |  |  |
|  |  | **${fio}** |  | **${app\_date}** |
| **(имзо)** |  | **(Ф.И.Ш.)** |  | **(сана)** |